αρχοντος πασωνος του δαμωνος μηνος ηρακληου βουλευοντων αβρομαχου του ξεναγορα μαρκου του μαρκου. χειρογραφον σωσικλεους του φιλλεα υπερ σωφροναν στρατωνος παρουσαν και κελευουσαν υπερ αυταν γραψαι επι τοισδε απεδοτο σωφρονα συνευαρεστεοντος και του υιου αυτας σωσανδρου τω απολλωνι τω πυθιω επ ελευθερια σωμα γυναικειον οικογενες ω ονομα ονασιφορον τιμας αργυριου μναν τριων και ταν τιμαν απεχει πασαν καθως επιστευσε ονασιφορον τω θεω ταν ωναν εφ ωτε ελευθερα ειμεν και ανεφαπτος απο παντων τον παντα χρονον μηδενι μηδεν ποθηκουσα κατα μηδενα τροπον. βεβαιωτηρ κατα τους νομους ευκλειδας αιακιδα. ει δε τις εφαπτοιτο ονασιφορου επι καταδουλισμω βεβαιον παρεχοντω τω θεω ταν ωναν α τε αποδομενα και ο βεβαιωτηρ. ομοιως δε και ο παρατυχων κυριος εστω συλεων ονασιφορον επ ελευθερια αζαμιος ων και ανυποδικος πασας δικας και ζαμιας. παραμεινατω δε ονασιφορον σωφρονα παντα τον του ζην αυτας χρονον ποιουσα το επιτασσομενον ανενκλητως. ει δε μη ποιεοι εξουσιαν εχετω σωφρονα επιτιμεουσα τροπω ω κα θελη. δοτω δε ονασιφορον σωσανδρω βρεφος. τιθεται την ωνην κατα τον νομον την μεν εις το ιερον του απολλωνος ενχαραξασα την δε ετεραν δια του γραμματεως λυσιμαχου του νικανορος εις τα δημοσια της πολιος γραμματα. μαρτυρες. χειρογραφον ευκλειδα του αιακιδα. γεγονα βεβαιωτης επι της προγεγραμμενης ωνης κατασταθεις υπο σωφρονας συνευαρεστουντος και του υιου αυτας σωσανδρου. μαρτυρες οι αυτοι διονυσιος αστοξενου δαμων πολεμαρχου οι ιερεις του απολλωνος και ιδιωται πασων δαμωνος κλεανδρος φιλωνος ξεναγορας αβρομαχου.
Phokis — Delphi — 20-46 AD
 20-46 AD